רוז הרובוטית

רוז הרובוטית (באנגלית: The Wild Robot, בתרגום חופשי: הרובוטית הפראית) הוא סרט קולנוע דרמה-מדע בדיוני אמריקאי בהנפשה ממוחשבת שהופק על ידי דרימוורקס הנפשה. הסרט מבוסס על הספר "רובוטית על אי בודד" מאת פיטר בראון. את הסרט ביים וכתב כריס סנדרס וצפויים לדבב בו לופיטה ניונגו, פדרו פסקל, קתרין אוהרה, ביל ניי, קיט קונור, סטפני שו, מארק המיל, מאט ברי ווינג ריימס.

הסרט עתיד לצאת לאקרנים ב-27 בספטמבר 2024.

==תקציר העלילה==
הסרט מספר על רובוטית בשם "רוזום יחידה 7134" או בקיצור "רוז" אשר נחתה על אי בודד ללא חיים ולומדת להכיר את הסביבה החדשה ולהתיידד עם בעלי החיים השוכנים באי, כמו כן היא נהפכת לאמא מאמצת של ברווזון קטן ויתום שבקע מהביצה.<ref name="OfficialSite"></ref>

==דמויות ומדבבים==
*לופיטה ניונגו - רוז, רובוטית נטושה שנחתה ביער<ref name=":0"></ref>
*פדרו פסקל - פינק, שועל עושה נזקים אשר היה בעל החיים הראשון שרוז עזרה לו והתיידדה איתו<ref name=":0" />
*קתרין אוהרה - פינקטייל, אמא אופוסום<ref name=":0" />
*ביל ניי - לונגנק, אווז זקן וחכם<ref name=":0" />
*קיט קונור - ברייטביל, אווז קטן ויתום שאומץ על ידי רוז<ref name=":0" />
*סטפני שו - וונטרה, רובוטית אשר מתחרה ברוז אשר נשלחה כדי לשחזרה<ref name=":0" />

כמו כן, צפויים לדבב גם מארק המיל, מאט ברי ווינג ריימס בתפקידים לא סגורים<ref name=":0" />

==הפקה==
===פיתוח===
ב-28 בספטמבר 2023, דרימוורקס הנפשה הכריזה על עיבוד סרט הנפשה לסדרת הספרים רובוטית על אי בודד מאת פיטר בראון, כאשר כריס סנדרס צפוי לכתוב ולביים, ג'ף הרמן צפוי להפיק, ומשתף הפעולה היצירתי הוותיק של סנדרס דין דבלויס צפוי לשרת כמפיק בפועל. חברי צוות נוספים נחשפו, כולל מעצב ההפקה ריימונד זיבאך, העורכת מרי בלי, וראש הסיפור היידי ג'ו גילברט.<ref></ref>

===ליהוק===
ב-5 במרץ 2024, עם יציאת הטריילר הראשון של הסרט, הוכרזו מדבבי הסרט לופיטה ניונגו, פדרו פסקל, קתרין אוהרה, ביל ניי, קיט קונור, סטפני שו, מארק המיל, מאט ברי ווינג ריימס.<ref name=":0" /><ref></ref>

===הנפשה ועיצוב===
באירוע סינמקון 2024 באפריל, סנדרס אמר שהוא קיבל השראה מסרטי ההנפשה הקלאסיים של דיסני ומיצירותיו של הייאו מיאזאקי, מה שהביא לסגנון ויזואלי מסוגנן של CG שאותו תיאר כ"ציור של מונה ביער מיאזאקי".<ref></ref><ref></ref>

זהו הסרט האחרון שיונפש לחלוטין בסטודיו של דרימוורקס, כפי שאתר Cartoon Brew דיווח ב-6 באוקטובר 2023, שהאולפן יתרחק מהפקת סרטים עצמית בקמפוס גלנדייל שלהם להסתמכות רבה יותר על אולפנים חיצוניים לאחר 2024.<ref name="CartoonBrew"></ref>

==מוזיקה==
כריס באוורס ילחין את המוזיקה של הסרט, ויסמן את הבכורה הראשונה שלו לסרט הנפשה.<ref></ref>

==שיווק==
הטריילר הראשון לסרט, הכולל עיבוד של השיר "What a Wonderful World" של ראובן והאפל, והכרזה, שוחררו ב-5 במרץ 2024.<ref></ref> הטריילר הופיע בבתי הקולנוע שלושה ימים לאחר מכן מול הקרנות של קונג פו פנדה 4.<ref></ref> כתבת באתר Polygon, טאשה רובינסון השוותה את העיצוב של רוז לרובוטים קולנועיים מוכרים כמו BB-8, וול-E, ביימקס וענק הברזל, ומציינת שהמילים היחידות שנאמרו בטריילר - "לפעמים כדי לשרוד, אנחנו חייבים להפוך ליותר ממה שתוכנתנו להיות" - העלה את המסר של הסרט "ענק הברזל" משנת 1999.<ref></ref>

טריילר שני ופוסטר חדש שוחררו ב-11 ביוני 2024.<ref></ref>

==הפצה==
הסרט מתוכנן לצאת לאקרנים ב-27 בספטמבר 2024.<ref name="NewDate"></ref> הוא תוכנן בעבר לשבוע קודם לכן,<ref></ref> אך נדחק כדי להימנע מתחרות עם הסרט רובוטריקים: ההתחלה של פרמאונט הנפשה.<ref name="NewDate" />

==קישורים חיצוניים==
* 

== הערות שוליים ==

קטגוריה:סרטי 2024
קטגוריה:סרטי הרפתקאות
קטגוריה:סרטי הנפשה אמריקאיים
קטגוריה:דרימוורקס הנפשה: סרטים
קטגוריה:סרטי דרמה אמריקאיים
קטגוריה:סרטי מדע בדיוני אמריקאיים
קטגוריה:סרטי אולפני יוניברסל
קטגוריה:סרטי אנימציה ממוחשבת
קטגוריה:סרטי אנימציה של אולפני יוניברסל
קטגוריה:סרטי רובוטים
קטגוריה:סרטים מבוססי ספרים
קטגוריה:סרטים אמריקאיים משנת 2024
קטגוריה:סרטי מדע בדיוני מ-2024